નવી દિલ્હી, 30 જૂનઃ ગેરકાયદે રીતે દેશમાં રહી રહેલા લોકોની ઓળખના ચૂંટણી વાયદાને ધ્યાનમાં રાખીને કેન્દ્ર સરકાર હવે સક્રિય થઇ ગઇ છે. ગૃહમંત્રી રાજનાથ સિંહે ભારતીય નાગરિકોની ઓળખ પ્રક્રિયા તેજ કરવાના નિર્દેશ આપ્યા છે. મંત્રાલયે નાગરિકોને નેશનલ પોપ્યુલેશન રજીસ્ટર(એનપીઆર)માં રજીસ્ટર કરવા માટે અધિકારીઓને ત્રણ વર્ષનો સમય આપ્યો છે. સરકાર ઇચ્છે છેકે દેશભરમાં ઘરે ઘરે જઇને વેરિફિકેશન કરવામા આવે અને માત્ર ભારતીય નાગરીકોને જ એનપીઆર કાર્ડ આપવામાં આવે.